اذيربايجان

اذيربايچان (رسمى: جمهورية اذيربايجان; اذيرى: Azərbaycan Respublikası) هى دولة اسيوية عاصمتها باكو، وليها حدود ويا جورجيا و ارمينيا و ايران و روسيا و بحر قزوين. اذربايجان نظامها جمهورية ديموقراطيه، وهى كانت تبع الاتحاد السوڤييتى لحد سنة 1991 وقت ما اتتفكك الاتحاد.اذيربايجان بتعتبر دولة عابرة للقارات عشان اجزاء من البلد فى قارة اوروبا و قارة اسيا. اذيربايچان ليها لغه خاصه بيها و هى الاذيرى، وهى ممكن من الدول القليله الى يكون فيها المسلمين الشيعه الاكتريه من السكان. واذيربايجان من الدول الاسلاميه القليله الى بتحكم بنظام علمانى ديموقراطى بعد تركيا و دول قليله تانيه. جغرافيا اذيربايجان بتاخد مساحه كبيره من اليابسه مساحتها 86.6 الف كيلومتر2، هيا موجوده فى الجزء الشرقى للمنطقة اللى ورا جبال القوقاز. اذيربيجان لازقه من الشمال بـ روسيا، ومن الشمال الغربى بجورجيا، ومن الجنوب الغربى بـ ارمينيا، ومن الجنوب بـ ايران، وحدودها معاها 611 كيلو متر، و كمان مع تركيا بحدود 11 كيلو متر. ليها فى الشرق ساحل على بحر قزوين طوله 825 كم تقريبا. كمان تبع يها اقليم نَخجَوان اللى هو منفصل جغرافيا عن باقى اذيربيجان. واقليم نَخجَوان ليه حدود مع تركيا بطول 11 كيلومت بس. ومن اشهر الناس اللى من الاقليم حيدر علييڤ اول رئيس لاذربيجان وابنه الهام علييڤ الرئيس الحالى . تاريخ الفتره الاسلاميه لما المسلمين فتحو بلاد فارس فتحوا معاها اذيربايجان، و كان ده فى القرن الاول الهجرى، ودخل الاذربيجانيين فى الاسلام، وانتشار الاسلام فى منطقة اذربيجان عمل تقويه للعلاقات الاقتصاديه والاجتماعيه و الثقافيه بين الشعب الاذربيجانى. وفى فترة الدولة العباسية حصلت بشوية ثورات فى المنطقه، زى حركة الخوارج اللى خلص عليها المستعصم بالله سنة 223 هـ/ 838م، ولما ضعفت الدولة العباسية حصلت دعوات انفصال بتنتشر فى البلاد التابعه ليها، بعدين استغل الاقطاعيين الاوضاع دى فى اذيربيجان عشان يسيطروا على البلد. السكان عدد سكان اذيربايجان فى ابريل 2006 8 ملايين ساكن، 4،360،000 (51%) ساكنين فى المدن، و 4،060،000 (49%) ساكنين فى الارياف. اللغه الرسميه فى اذربايجان هى اذرى، وهما 90،6 % من السكان، 1،5 % روسيين، 1،5 % ارمينيين، 1 % كرديين، طوالشوفى لغات كتير غير الاذرى زى اوكرانى و تتارى و شيشانى. اذربيجان هى دولة علمانيه، الدين مفصول فيها عن الدولة، و 85 % مسلمين شيعه، 15% مسلمين سنه، 6% مسيحيين، البقيه بهائيين و يهوديين. مناطق التقسيمات الإدارية فى أذربيجان باكو جنجا سومقايت مينجه شيفر خيردالان شيرفان لنكران لينكات برانيه اذيربايجان – صور وتسجيلات صوتيه و مرئيه على ويكيميديا كومونز اذيربايجان على موقع كيورا - Quora اذيربايجان معرف مخطط فريبيس للمعارف الحره اذيربايجان معرف ملف المرجع للتحكم بالسلطه فى WorldCat اذيربايجان معرف النظام الجامعى للتوثيق اذيربايجان معرف جران منشورات الموسوعه الكتالانيه اذيربايجان المعرف المعيارى الدولى للاسماء اذيربايجان معرف المتحف البريطانى للاشخاص والمؤسسات اذيربايجان معرف المكتبه الوطنيه الفرنسيه (BnF) اذيربايجان معرف قاعده بيانات الضبط الوطنيه التشيكيه مصادر